2023

Rok **2023** (**[[Rímska číslica|MMXXIII]]**) bol  kalendárny rok, ktorý  v súlade s gregoriánskym kalendárom začal v nedeľu 1. januára a skončil v nedeľu 31. decembra.

## Udalosti
* 1. január
** 30. výročie zániku Česko-Slovenska a vzniku samostatného Slovenska a Česka.
** Švédsko sa ujalo predsedníctva EÚ.
** Chorvátsko vstúpilo do Schengenského priestoru.
** Luiz Inácio Lula da Silva bol vymenovaný za prezidenta Brazílie po tom, čo 30. októbra 2022 porazil prezidenta Jaira Bolsonara v druhom kole prezidentských volieb.
* 2. január – ukrajinský raketový útok na ruskú základňu v meste Makijivka v Ruskom okupovanej Doneckej oblasti zanechal podľa ukrajinskej armády 400 mŕtvych ruských vojakov, podľa ruského ministerstva obrany zomrelo 63 ľudí (tieto vyjadrenia ale nemohli byť nezávisle overené).
* 3. január – konala sa ustanovujúca schôdza 118. Kongresu Spojených štátov. Tvorí ho 212 demokratov a 222 republikánov v Snemovni reprezentantov, ako aj 48 demokratov, traja nezávislí a 49 republikánov v Senáte.
* 5. január – vo Vatikáne bol pochovaný emeritný pápež Benedikt XVI., ktorý zomrel 31. decembra 2022. František ako prvý pápež v modernej histórii celebroval pohrebnú omšu svojho predchodcu.
* 9. január – stúpenci bývalého brazílskeho prezidenta Jaira Bolsonara vtrhli do budovy kongresu, prezidentského paláca aj najvyššieho súdu. Hoci Bolsonaro tento útok odsúdil, doteraz neuznal svoju porážku v minuloročných prezidentských voľbách, v ktorých zvíťazil Luiz Inácio Lula da Silva.
* 10. január – skončila rozšírená podpora operačného systému Windows 8.1
* 11. január – Vesmírny ďalekohľad Jamesa Webba objavil svoju prvú exoplanétu, LHS 475 b, ktorá sa nachádza v súhvezdí Oktant vo vzdialenosti 41 svetelných rokov a má takmer rovnakú veľkosť ako Zem.
* 14. január – v prvom kole voľby prezidenta Česka zvíťazil arm. gen. v. v. Petr Pavel (35,39 %), bývalý premiér Andrej Babiš skončil druhý (34,99 %).
* 22. január – referendum o zmene Ústavy Slovenskej republiky nebolo platné pre nízku volebnú účasť (27,25 %).
* 28. január – v druhom kole voľby prezidenta Česka zvíťazil arm. gen. v. v. Petr Pavel so ziskom 58,32 % hlasov, bývalý premiér Andrej Babiš získal 41,67 %.
* 2. február – dlhoperiodická kométa C/2022 E3 (ZTF), pozorovateľná aj z územia Slovenska, sa priblížila k Zemi na vzdialenosť 0,28 AU (42 miliónov km).
* 6. február – zemetrasenia s magnitúdom 7,8 a 7,6 M<sub>w</sub> zasiahli Turecko a Sýriu, počet obetí presiahol 50 tisíc.
* 20. február – o treťom prípade zotavenia sa pacienta z AIDS po transplantácii kmeňových buniek informoval lekársky časopis *Nature Medicine*.
* 28. február – v Grécku pri zrážke dvoch vlakov pri meste Larisa zahynulo 57 ľudí. Ide o najhoršiu vlakovú nehodu v krajine.
* 5. marec – parlamentné voľby v Estónsku vyhrala vládnuca liberálna Reformná strana premiérky Kaje Kallasovej s podporou takmer 32 %.
* 6. marec – exilovú líderku bieloruskej opozície Sviatlanu Cichanovskú odsúdil súd v Minsku v neprítomnosti na 15 rokov odňatia slobody pre vlastizradu a sprisahanie s cieľom zvrhnúť vládu. Minister zahraničných vecí SR Rastislav Káčer verdikt odsúdil.
* 12. marec – v rámci 95. ročníka udeľovania Oscarov sa najlepším filmom stala americká sci-fi komediálna dráma *[[Všetko, všade, naraz]]*. Za najlepšie herecké výkony boli ocenení Brendan Fraser a Michelle Yeoh.
* 14. marec – americké bezpilotné lietadlo MQ-9 Reaper sa po tarane ruskou stíhačkou Su-27 zrútilo do Čierneho mora.
* 17. marec
** dočasne poverená vláda SR rozhodla, že Slovensko daruje Ukrajine 13 vyradených stíhačiek MiG-29 a časť systému protivzdušnej obrany Kub.
** Medzinárodný trestný súd v Haagu vydal medzinárodný zatykač na ruského prezidenta Vladimíra Putina a prezidentskú komisárku pre práva detí Mariju Ľvovovú-Belovovú pre nezákonné deportácie ukrajinských detí do Ruska.
* 18. marec – rozsiahly požiar v Banskej Štiavnici poškodil sedem historických budov v centre mesta, nasadených bolo 30 profesionálnych hasičov a 80 vojakov.
* 19. marec – prvé kolo prezidentských volieb v Čiernej Hore
* 28. marec – astronomický časopis *[[Astronomy and Astrophysics]]* publikoval prácu medzinárodného tímu slovenskej družice GRBAlpha, popisujúcu detekciu výnimočne jasného a dlhotrvajúceho záblesku gama žiarenia GRB 221009A.
* 2. apríl
** predčasné parlamentné voľby v Bulharsku vyhrala konzervatívna strana bývalého premiéra Bojka Borisova Občania za európsky rozvoj Bulharska (GERB)
** parlamentné voľby vo Fínsku vyhrala stredopravá konzervatívna Národná koaličná strana (Kansallinen kokoomus - KOK) na čele s Petteri Orpom
** druhé kolo prezidentských volieb v Čiernej Hore vyhral ekonóm a bývalý minister hospodárstva Jakov Milatovič
* 3. apríl – NASA predstavila posádku letu Artemis II, ktorý má v roku 2024 vykonať oblet Mesiaca. Pôjde o prvý let po vyše 50 rokoch, pri ktorom sa ľudská posádka dostane za nízku obežnú dráhu Zeme.
* 4. apríl
** Fínsko sa oficiálne stalo 31. členskou krajinou Organizácie Severoatlantickej zmluvy (NATO).
** exprezident USA Donald Trump bol na súde v New Yorku zadržaný a obvinený z falšovania obchodných dokumentov.
* 11. apríl – stĺpec popola po erupcii kamčatskej sopky Šiveluč dosiahol výšku 20 km a vynútil si zmeny v okolitej leteckej prevádzke.
* 14. apríl – raketa Ariane 5 vyniesla z kozmodrómu Kourou vo Francúzskej Guyane európsku sondu Jupiter Icy Moons Explorer (JUICE) na prieskum ľadových mesiacov Jupitera. Na jej prístrojovom vybavení sa podieľala aj SAV.
* 30. apríl – v prezidentských voľbách v Paraguaji zvíťazil 44-ročný ekonóm a exminister financií, kandidát vládnucej konzervatívnej strany Santiago Peňa
* 5. máj – WHO už neklasifikuje koronavírus ako globálnu núdzovú situáciu.
* 6. máj – korunovácia Karola III. a Camilly ako kráľa a kráľovnej Spojeného kráľovstva vo Westminsterskom opátstve v Londýne
* 9.13. máj – Eurovision Song Contest 2023 v Liverpoole
* 12. máj – 28. máj – 86. Majstrovstvá sveta v ľadovom hokeji v Tampere a v Rige
* 21. máj – parlamentné voľby v Grécku vyhrala konzervatívna strana Nová demokracia premiéra Kyriakosa Mitsotakisa
* 28. máj – druhé kolo prezidentských volieb v Turecku vyhral úradujúci prezident Recep Tayyip Erdogan
* 29. máj – španielsky premiér Pedro Sánchez rozpustil parlament a vypísal parlamentné voľby na dátum 23. júl. Stalo sa tak po tom, ako Sánchezovi socialisti utrpeli v nedeľu v regionálnych a komunálnych voľbách výraznú porážku.
* 30. máj – grécky parlament rozpustili necelých 24 hodín po jeho zvolaní, čím sa otvorila cesta k novým voľbám, ktoré sa uskutočnili 25. júna
* 11. jún – predčasné parlamentné voľby v Čiernej Hore vyhralo Hnutie Európa teraz! (PES)
* 18. jún – pri pokuse o prehliadku vraku ''Titanicu'' došlo v severnom Atlantiku k implózii miniponorky *Titan* spoločnosti OceanGate s piatimi ľuďmi na palube, všetci zahynuli
* 25. jún – predčasné parlamentné voľby v Grécku vyhrala strana Nová demokracia (ND) vedená bývalým premiérom Kyriakosom Mitsotakisom
* 1. júl – Španielsko sa ujalo predsedníctva EÚ
* 9. júl – predčasné prezidentské voľby v Uzbekistane vyhral po tretíkrát za sebou Šavkat Mirzijojev
* 23. júl – predčasné parlamentné voľby v Španielsku vyhrala Ľudová strana (PP) lídra Alberta Feijóoa
* 8. august – Americká lieková agentúra (FDA) schválila liek na popôrodnú depresiu. Užíva sa ústne a jeho účinky sú okamžité
* 20. august – Bernardo Arévalo sa stal víťazom druhého kola prezidentských volieb v Guatemale
* 23. august 
** prezidentské voľby v Zimbabwe vyhral už v prvom kole Emmerson Mnangagwa. Obhájil tak svoju pozíciu prezidenta
** Indická lunárna sonda Čandraján-3 ako prvá v histórii pristála na južnom póle Mesiaca
* 30. august – potom, čo prezidentské voľby v Gabone vyhral už potretíraz za sebou Ali Bongo, moc prevzala vojenská junta.Večer junta oznámila, že vodcom pre prechodné obdobie bol menovaný generál Brice Oligui Nguema.
* 1. september – Novým prezidentom Singapuru sa stal bývalý vicepremiér Tharman Šanmugaratnam 
* 24. september – návrat americkej sondy OSIRIS-REx so vzorkami z asteroidu 101955 Bennu zo skupiny planétok Apollo
* 30. september – predčasné parlamentné voľby na Slovensku vyhrala strana SMER-SD na čele s Robertom Ficom
* 8. október – parlamentné voľby v Luxembursku vyhrala Kresťanskosociálna ľudová strana
* 9. október – Východné Slovensko zasiahlo vo večerných hodinách zemetrasenie s magnitúdou 4,9. Zemetrasenie malo epicentrum v katastri obce Ďapalovce
* 15. október – parlamentné voľby v Poľsku vyhrala konzervatívna vládna strana Právo a spravodlivosť (*Prawo i Sprawiedliwość* – PiS) pod vedením Jarosława Kaczyńského
* 15. október – 2. kolo prezidentských volieb v Ekvádore vyhral 35-ročný podnikateľ Daniel Noboa. Stal sa tak najmladším prezidentom v histórii krajiny.
* 22. október – parlamentné voľby vo Švajčiarsku vyhrala pravicová Švajčiarska ľudová strana
* 19. november – 2. kolo prezidentských volieb v Argentíne vyhral pravicový ekonóm Javier Milei
* 21. november – víťazom druhého kola prezidentských volieb v Libérii sa stal Joseph Boakai
* 22. november – predčasné parlamentné voľby v Holandsku vyhrala krajne pravicová strana Geerta Wildersa Strana pre slobodu (PVV)
* 12. december – prezidentské voľby v Egypte vyhral tretíkrát v poradí úradujúci prezident Abd al-Fattáh as-Sísí
* 17. december – predčasné parlamentné voľby v Srbsku vyhrala Srbská pokroková strana (SNS) prezidenta Aleksandara Vučiča so ziskom 46,6 percenta hlasov
* 21. december – masová streľba na Filozofickej fakulte Karlovej Univerzity v Prahe si vyžiadala 14 mŕtvych vrátane 24-ročného útočníka Davida K.
* 31. december – dánska kráľovná Margaréta II. vo svojom novoročnom prejave oznámila svoju abdikáciu

## Nobelova cena
* za fyziku: Pierre Agostini, Ferenc Krausz, Anne L’Huillierová
* za chémiu: Moungi Bawendi, Louis E. Brus, Alexej Jekimov 
* za medicínu: Katalin Karikó, Drew Weissman
* za literatúru: Jon Fosse
* za mier: Narghís Mohammadiová
* za ekonómiu: Claudia Goldinová

## Úmrtia
[náhled|upright|[Inna Michajlovna Čurikovová|Inna Čurikovová († 14. január)]]
[náhľad|upright|[Gina Lollobrigida († 16. január)]]
[náhľad|upright|[Naďa Urbánková († 3. február)]]
[náhľad|upright|[Juraj Jakubisko († 24. február)]]
[náhľad|upright|[Kenzaburó Óe († 3. marec)]]
[náhľad|upright|[Dana Němcová († 11. apríl)]]
[náhľad|upright|[Soňa Červená († 7. máj)]]
[náhľad|upright|[Daniel Heriban († 24. máj)]]
[náhľad|upright|[Glenda Jacksonová († 15. jún)]]
[náhľad|upright|[Sinéad O’Connor († 26. júl)]]
[náhľad|upright|[Vašo Patejdl († 19. august)]]
[náhľad|upright|[Yvonne Přenosilová († 11. september)]]
[náhľad|upright|[Matthew Perry († 28. október)]]
[náhľad|upright|[Karel Schwarzenberg († 12. november)]]
* 2. január – Ken Block, americký profesionálny jazdec rely (* 1967)
* 2. január – Viktor Fajnberg, ukrajinský filológ a disident, účastník demonštrácie na Červenom námestí v auguste 1968 (* 1931)
* 3. január – Ronnie Walter Cunningham, americký astronaut NASA, pilot a podnikateľ (* 1932)
* 6. január – Gianluca Vialli, taliansky futbalový útočník a tréner (* 1964)
* 7. január – Miroslav Celler, slovenský profesionálny hráč squashu (* 1991)
* 8. január – Roberto Dinamite, brazílsky futbalový útočník a politik (* 1954)
* 9. január – Karl Alexander Müller, švajčiarsky fyzik, nositeľ Nobelovej ceny (* 1927)
* 9. január – Mikio Sató, japonský matematik (* 1928)
* 10. január – Jeff Beck, anglický rockový gitarista (The Yardbirds) (* 1944)
* 10. január – Konštantín II., bývalý kráľ Grécka (* 1940)
* 11. január – Tatjana Patitz, nemecká modelka a herečka (* 1966)
* 12. január – Paul Johnson, britský historik a novinár (* 1928)
* 12. január – Lisa Marie Presley, americká speváčka a skladateľka (* 1968)
* 14. január – Inna Čurikovová, ruská herečka (* 1943)
* 16. január – Gina Lollobrigida, talianska herečka (* 1927)
* 18. január – David Crosby, americký folk-rockový spevák (* 1941)
* 19. január – Aranka Szentpétery, slovenská herečka maďarskej národnosti (* 1933)
* 22. január – Hosejn Šahábí, iránsky filmový režisér, scenárista a producent (* 1967)
* 23. január – Álvaro Colom, bývalý guatemalský prezident (* 1951)
* 27. január – Aleksander Krawczuk, poľský historik, esejista, profesor a politik (* 1922)
* 30. január – Bobby Hull, kanadský hokejista (* 1939)
* 31. január – Miroslav Lacký, český hokejový brankár a česko-slovenský reprezentant (* 1943)
* 3. február – Paco Rabanne, francúzsko-španielsky módny návrhár (* 1934)
* 3. február – Naďa Urbánková, česká speváčka a herečka (* 1939)
* 4. február – Šaríf Ismáíl, bývalý egyptský prezident (* 1955)
* 4. február – Abraham Lempel, izraelský informatik (* 1936)
* 5. február – Parvíz Mušaraf, bývalý pakistanský prezident (* 1943)
* 6. február – Valerij Čudinov, ruský filozof (* 1942)
* 6. február – Lubomír Štrougal, bývalý predseda vlády ČSSR (* 1924)
* 8. február – Burt Bacharach, americký hudobný skladateľ (* 1928)
* 8. február – Miroslav Blaževič, bývalý chorvátsky futbalový tréner (* 1935)
* 10. február – Pulat Babadžanov, tadžický astronóm (* 1930)
* 10. február – Carlos Saura, španielsky filmový režisér (* 1932)
* 12. február – Miloš Janoušek, slovenský pesničkár, spisovateľ a publicista (* 1952)
* 13. február – Milan Hamada, slovenský literárny teoretik, historik a kritik (* 1933)
* 15. február – Paul Berg, americký biochemik, nositeľ Nobelovej ceny (* 1926)
* 15. február – Raquel Welchová, americká herečka (* 1940)
* 16. február – Jana Andrsová, česká baletná umelkyňa, pedagogička a herečka (* 1939)
* 21. február – Amancio Amaro, španielsky futbalista (* 1939)
* 21. február – Eva Siracká, slovenská lekárka a zakladateľka Ligy proti rakovine (* 1926)
* 21. február – Nadja Tillerová, rakúska herečka (* 1929)
* 22. február – Philip Ziegler, britský biograf a historik (* 1929)
* 24. február – Juraj Jakubisko, slovenský režisér (* 1938)
* 1. marec – Just Fontaine, francúzsky futbalista a tréner (* 1933)
* 2. marec – Wayne Shorter, americký jazzový saxofonista (* 1933)
* 2. marec – Rafael Viñoly, uruguajský architekt (* 1944)
* 3. marec – Kenzaburó Óe, japonský spisovateľ, nositeľ Nobelovej ceny (* 1935)
* 3. marec – Tom Sizemore, americký herec (* 1961)
* 10. marec – Michael Wilford, anglický architekt (* 1938)
* 12. marec – Karel Kaplan, český historik (* 1928)
* 17. marec – Ján Červenka, slovenský zvukový majster, audiovizuálny technik a hudobník (* 1957)
* 17. marec – Ján Červenka, slovenský zvukový majster a audiovizuálny technik (* 1957)
* 17. marec – Lance Reddick, americký herec a spevák (* 1962)
* 24. marec – Gordon Moore, americký fyzikálny chemik, vynálezca a podnikateľ, spoluzakladateľ spoločnosti Intel a autor Moorovho zákona (* 1929)
* 25. marec – Emil Boček, český letec, príslušník československých stíhacích perutí v RAF (* 1923)
* 25. marec – Jacob Ziv, izraelský informatik, spolutvorca kompresných algoritmov LZ77, LZ78 a LZW (* 1931)
* 28. marec – Rjúiči Sakamoto, japonský hudobný skladateľ, klavirista, producent a herec (* 1952)
* 31. marec – Stanislav Párnický, slovenský filmový režisér, scenárista, herec a pedagóg (* 1945)
* 6. apríl – Paul Cattermole, britský spevák a herec, člen skupiny S Club 7 (* 1977)
* 7. apríl – Marta Podhradská, slovenská poetka, prekladateľka a politička (* 1949)
* 11. apríl – Dana Němcová, česká psychologička, disidentka a politička, signatárka Charty 77 (* 1934)
* 11. apríl – John Olsen, austrálsky maliar (* 1928)
* 11. apríl – Donald Voet, americký biochemik a emeritný docent chémie na University of Pennsylvania (* 1938)
* 12. apríl – Jacques Gaillot, francúzsky kňaz a aktivista, nazývaný niekedy Červený kňaz (* 1935)
* 14. apríl – Karel Durman, český historik (* 1932)
* 23. apríl – Marek Fila, slovenský matematik a vysokoškolský pedagóg (* 1959)
* 25. apríl – Harry Belafonte, americký spevák (* 1927)
* 1. máj – Gordon Lightfoot, kanadský spevák, hudobný skladateľ, textár, gitarista (* 1938)
* 2. máj – Paweł Smoleński, poľský novinár, reportér a spisovateľ (* 1959)
* 3. máj – Záboj Bohuslav Kuľhavý, slovenský maliar, grafik a ilustrátor (* 1937)
* 5. máj – Ján Vilikovský, slovenský prekladateľ, teoretik prekladu a pedagóg (* 1937)
* 6. máj – Philippe Sollers, francúzsky spisovateľ, literárny teoretik, scenárista a režisér (* 1936)
* 7. máj – Soňa Červená, česká herečka a operná speváčka (* 1925)
* 12. máj – Ábel Kráľ, slovenský jazykovedec, vysokoškolský pedagóg a politik (* 1932)
* 14. máj – Doyle Brunson, americký profesionálny hráč pokru (* 1933)
* 15. máj – Robert E. Lucas, americký ekonóm a profesor (* 1937)
* 21. máj – Ray Stevenson, írsky herec (* 1964)
* 23. máj – Ján Petrík, slovenský spisovateľ, autor literatúry faktu (* 1949)
* 23. máj – Alojz Tkáč, slovenský duchovný, emeritný arcibiskup košickej rímskokatolíckej arcidiecézy (* 1934)
* 24. máj – Jack Martin Händler, slovenský hustlista a dirigent (* 1947)
* 24. máj – Daniel Heriban, slovenský herec a hudobník (* 1980)
* 24. máj – Tina Turner, švajčiarska rokenrolová speváčka, skladateľka, tanečníčka a herečka amerického pôvodu (* 1939)
* 28. máj – Harald zur Hausen, nemecký lekár a virológ, nositeľ Nobelovej ceny za fyziológiu a medicínu (* 1936)
* 30. máj – Milka Zimková, slovenská prozaička, herečka a režisérka (* 1951)
* 31. máj – Theodoros Pangalos, grécky socialistický politik (* 1938)
* 5. jún – Astrud Gilberto, brazílska speváčka (* 1940)
* 5. jún – Robert Hanssen, americký agent FBI a špión ZSSR a Ruska (* 1944)
* 7. jún – Pavel Horňák, slovenský marketingový expert so zameraním na reklamu a PR, vysokoškolský pedagóg, člen Rady pre reklamu SR (* 1953)
* 9. jún – Alain Touraine, francúzsky sociológ (* 1925)
* 12. jún – Silvio Berlusconi, taliansky politik a podnikateľ (* 1936)
* 12. jún – Treat Williams, americký herec (* 1951)
* 13. jún – Cormac McCarthy, americký spisovateľ a laureát Pulitzerovej ceny (* 1933)
* 15. jún – Glenda Jacksonová, britská herečka a politička (* 1936)
* 17. jún – Juraj Sarvaš, slovenský herec, scenárista a režisér (* 1931)
* 18. jún – Jolanta Wadowská-Królová, poľská lekárka a pediatrička (* 1939)
* 22. jún – Harry Markowitz, americký ekonóm, nositeľ Nobelovej ceny (* 1927)
* 23. jún – Paul de Senneville, francúzsky novinár, hudobný skladateľ, producent a podnikateľ (* 1933)
* 24. jún – Ján Zvonár, slovenský lekár, vysokoškolský pedagóg a komunálny politik (* 1951)
* 25. jún – John B. Goodenough, americký fyzik, nositeľ Nobelovej ceny za chémiu (* 1922)
* 29. jún – Alan Arkin, americký herec, spisovateľ a režisér (* 1934)
* 2. júl – Milan Milutinovič, bývalý srbský prezident (* 1942)
* 9. júl – Luis Suárez Miramontes, bývalý španielsky futbalista a tréner (* 1935)
* 11. júl – Horst Fuchs, nemecký televízny moderátor a teleshoppingový predavač (* 1946)
* 11. júl – Milan Kundera, česko-francúzsky spisovateľ (* 1929)
* 16. júl – Jane Birkinová, britsko-francúzska herečka a speváčka (* 1946)
* 19. júl – Mike Hammond, britský hokejový útočník (* 1990)
* 21. júl – Tony Bennett, americký spevák, klavirista a maliar (* 1926)
* 22. júl – Tibor Molek, slovenský rozhlasový redaktor a exilový pracovník (* 1930)
* 22. júl – Adolf Scherer, slovenský futbalista (* 1938)
* 24. júl – Trevor Francis, anglický futbalista (* 1954)
* 26. júl – Sinéad O'Connor, írska speváčka (* 1966)
* 28. júl – Jana Šulcová, česká herečka (* 1947)
* 30. júl – Paul Reubens, americký herec a komik (* 1952)
* 31. júl – Angus Cloud, americký herec (* 1998)
* 31. júl – Dušan Velič, slovenský pedagóg, chemik a politik (* 1966)
* 6. august – Otto Berger, slovenský podnikateľ (* 1938)
* 6. august – Alexander Šarovský, slovenský literát, vydavateľ a publicista (* 1946)
* 7. august – William Friedkin, americký režisér, producent a scenárista (* 1935)
* 8. august – Dušan Kaprálik, slovenský herec (* 1948)
* 8. august – Sixto Rodriguez, americký hudobník (* 1942)
* 10. august – Alexandr Stepanovič Viktorenko, ruský vojenský letec, od mája 1978 sovietsky kozmonaut (* 1947)
* 12. august – Petr Sommer, český historik a archeológ (* 1949)
* 14. august – Rodion Ruslanovič Amirov, ruský hokejový útočník, odchovanec tímu Salavat Julajev Ufa (* 2001)
* 16. august – Renata Scottová, talianska operná speváčka, sopranistka, neskôr operná režisérka (* 1934)
* 17. august – Karol Joseph Bobko, americký astronaut poľského pôvodu (* 1937)
* 17. august – Jiří Černý, český hudobný kritik (* 1936)
* 18. august – Ivan Zuzula, slovenský meteorológ a klimatológ, environmentálny vedec, vysokoškolský pedagóg a politik (* 1954)
* 19. august – Vašo Patejdl, slovenský spevák, skladateľ, hudobník a hudobný producent (* 1954)
* 22. august – Toto Cutugno, taliansky spevák a hudobný skladateľ (* 1943)
* 22. august – Andrej Palacko, slovenský fotograf (* 1955)
* 23. august – Jevgenij Prigožin, ruský oligarcha, vojnový zločinec a vodca súkromnej ruskej vojenskej organizácie Wagnerovcov (* 1961)
* 26. august – Geraldo Majella Agnelo, brazílsky rímskokatolícky kňaz, emeritný arcibiskup v meste Salvador de Bahia, kardinál (* 1933)
* 28. august – Alojz Rakús, slovenský politik, psychiater a vysokoškolský pedagóg, bývalý minister zdravotníctva ČSFR a SR (* 1947)
* 4. september – Steve Harwell, americký spevák, frontman kapely Smash Mouth (* 1967)
* 5. september – Otta Bednářová, česká disidentka, novinárka, spisovateľka, scenáristka, spoluzakladateľka VONS, televízna a rozhlasová redaktorka (* 1927)
* 11. september – Yvonne Přenosilová, česká speváčka a moderátorka (* 1947)
* 13. september – Mircea Snegur, moldavský prezident (* 1940)
* 15. september – Fernando Botero, kolumbijský figuratívny maliar a sochár (* 1932)
* 16. september – Peter Krbaťa, slovenský hudobný teoretik, vysokoškolský pedagóg a vedecký pracovník (* 1944)
* 19. september – Gianni Vattimo, taliansky politik a filozof, predstaviteľ postmoderného nihilizmu (* 1936)
* 21. september – Václav Šašek, český dramaturg a filmový scenárista (* 1933)
* 22. september – Giorgio Napolitano, taliansky komunistický, neskôr sociálnodemokratický politik, v rokoch 2006 – 2015 prezident Talianska (* 1925)
* 27. september – Michael Gambon, britský divadelný, televízny a filmový herec (* 1940)
* 1. október – Patricia Janečková, operná speváčka slovenského pôvodu pôsobiaca v Česku (* 1998)
* 8. október – László Sólyom, maďarský politik, právnik, profesor a bývalý prezident Maďarska (* 1942)
* 8. október – Burt Young, americký herec, známy z filmovej série Rocky (* 1940)
* 12. október – Eva Rysová, slovenská herečka (* 1932)
* 13. október – Louise Glücková, americká poetka a esejistka, nositeľka Nobelovej ceny (* 1943)
* 14. október – Piper Laurie, americká herečka (* 1932)
* 15. október – Suzanne Somers, americká herečka (* 1946)
* 16. október – Martti Ahtisaari, fínsky politik a diplomat, v rokoch 1994 – 2000 prezident Fínska (* 1937)
* 16. október – Dimitrios Salachas, titulárny biskup Gratianopolisu a apoštolský exarcha Gréckej gréckokatolíckej cirkvi v Aténach. (* 1939)
* 19. október – The 45 King, americký hip-hopový DJ a producent (* 1961)
* 20. október – Pavol Merjavý, slovenský modernistický architekt (* 1935)
* 21. október – Bobby Charlton, anglický futbalista (* 1937)
* 21. október – Alexander Ilečko, slovenský sochár (* 1937)
* 23. október – Hans Albert, nemecký filozof (* 1921)
* 25. október – Dobroslav Trnka, slovenský vojenský prokurátor, v rokoch 2004 – 2011 generálny prokurátor SR (* 1963)
* 27. október – Li Kche-čchiang, čínsky komunistický politik, bývalý premiér Číny (* 1955)
* 28. október – Matthew Perry, americký herec (* 1969)
* 28. október – Henrieta Peťovská, prvá slovenská kameramanka (* 1931)
* 31. október – Thomas Kenneth Mattingly, americký astronaut z programu Apollo a letov s raketoplánom (* 1936)
* 3. november – Jozef Pátrovič, slovenský podnikateľ, spevák, aktivista, známy vďaka talentovým súťažiam (* 1941)
* 7. november – Frank Borman, americký astronaut (* 1928)
* 12. november – Roman Čechmánek, český hokejista (* 1971)
* 12. november – Karel Schwarzenberg, český šľachtic a politik, bývalý minister zahraničných vecí ČR (* 1937)
* 17. november – Michal Monček, slovenský herec (* 1935)
* 18. november – Igor Bázlik, slovenský hudobný skladateľ, koncertný klavirista a dirigent (* 1941)
* 19. november – Rosalynn Carterová, prvá dáma USA v rokoch 1977-1981 (* 1927)
* 20. november – Martina Lubyová, slovenská akademička a politička, v rokoch 2017 – 2020 ministerka školstva, vedy, výskumu a športu SR (* 1967)
* 22. november – Barbara Haščáková, slovenská speváčka (* 1979)
* 23. november – Bedrich Formánek, slovenský šachových skladateľ, rozhodca, funkcionár (* 1933)
* 27. november – Mary Cleavová, americká astronautka (* 1947)
* 27. november – Frances Sternhagenová, americká herečka (* 1930)
* 29. november – Henry Kissinger, americký diplomat, nositeľ Nobelovej ceny za mier (* 1923)
* 29. november – Blanka Poliaková, slovenská spisovateľka, poetka a redaktorka (* 1936)
* 4. december – Juanita Castrová, kubánska aktivistka žijúca v USA (* 1933)
* 5. december – Denny Laine, anglický hudobník, spevák a zakladateľ kapiel The Moody Blues a Wings (* 1944)
* 8. december – Ryan O'Neal, americký herec (* 1941)
* 9. december – Ladislav Županič, český herec a dabér (* 1943)
* 11. december – Marian Alojz Mayer, slovenský muzikológ, organológ a vysokoškolský pedagóg (* 1948)
* 14. december – Tomáš Janovic, slovenský spisovateľ, novinár, textár a básnik (* 1937)
* 15. december – Guy Marchand, francúzsky herec a hudobník (* 1937)
* 21. december – Jan Dlask, český vysokoškolský pedagóg, literárny teoretik a obeť streľby na Filozofickej fakulte UK v Prahe (* 1973)
* 21. december – Robert Solow, americký ekonóm, nositeľ Nobelovej ceny (* 1924)
* 22. december – Eva Hauserová, česká publicistka, spisovateľka, prekladateľka a feministka (* 1954)
* 22. december – Thomas Stafford Williams, novozélandský kardinál, emeritný arcibiskup Wellingtonu (* 1930)
* 27. december – Jacques Delors, francúzsky ekonóm, politik, bývalý minister a bývalý predseda Európskej komisie (* 1925)
* 28. december – Dave Bailey, americký jazzový bubeník (* 1926)
* 30. december – Luboš Kohoutek, český astronóm (* 1935)
* 30. december – Tom Wilkinson, britský divadelný, televízny a filmový herec (* 1948)

## Referencie

## Iné projekty